Diari Oficial de la Generalitat Valenciana


Sumari del DOGV 9364, del 17-06-2022 (2022/5429)

RESOLUCIÓ de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9364

Data del DOGV
:   17-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5429


Data del document
:   06-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2022. [2022/5429]  
Vista l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV 8023, 20.04.17).  
Vista l'Ordre 3/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre 12/2017, de 30 de març, per la qual es modifica la duració d'aquest règim d'ajudes d'acord amb el Reglament (UE) núm. 702/2014, de la Comissió, de 25 de juny de 2014, que estarà vigent mentre es mantinga aquest Reglament (UE) núm. 702/2014, de la Comissió, les seues modificacions o pròrrogues (DOGV 9037, 09.03.21); el número d'identificació de l'ajuda és (SA.47331).  
Vista la Resolució de 23 de desembre de 2021, de la Direcció General d'Agricultura, Ramaderia i Pesca (DOGV 9245, 29.12.21), per la qual es convoquen de forma anticipada, per a l'exercici 2022, les ajudes detallades anteriorment, així com la Resolució de 18 de febrer de 2022, de la Direcció General d'Agricultura, Ramaderia i Pesca (DOGV 9286, 25.02.22), per la qual es publica l'ampliació de crèdit per a la concessió de la convocatòria; amb càrrec a la dotació pressupostària 13.92.07.7141, línia S3090, capítol 7 del programa 714.80, Agricultura i ramaderia, amb un import de 2.787.414,50 euros.  
Vist l'article tercer que fixa els beneficiaris i els articles quart, sisé i seté, on s'estableixen les condicions i inversions subvencionables, criteris d'atorgament i ponderació d'aquests. Així mateix, l'article cinqué estableix que l'import màxim de l'ajuda serà el 40 % de l'import dels costos subvencionables, que podrà incrementar-se en un 10 % en els següents casos: inversions per joves ramaders, en zones amb limitacions naturals o específiques o per a obtindre un nivell superior al de les normes vigents en matèria de millora de l'entorn natural, higiene o benestar animal de la Unió Europea.  
  
Instruïts els procediments de concessió de subvencions en les respectives direccions territorials, tal com disposa l'article nové de l'esmentada ordre.  
Vista la proposta de l'òrgan col·legiat de data 2 de juny de 2022 i revisat aquest procediment.  
Considerant que el crèdit disponible per al 2022 és de 2.787.414,50 - i a la vista dels imports sol·licitats pels interessats i una vegada ordenats segons els criteris de ponderació establits en l'article 7 de l'ordre reguladora i la limitació del pressupost, s'adjunta:  
  
Annex 1. Llistat total d'expedients de sol·licitud d'ajuda, que comença amb Inversiones Baeza 2001,SL, amb NIF Z43913065, i acaba amb Alejandro Martínez Cabaleiro, amb NIF \*\*\*545\*\*\*, on s'esmenten els 295 expedients presentats a l'empara de la present ordre.  
  
Dels 295 expedients rebuts, 279 compleixen els requisits exigits per l'ordre reguladora, 9 expedients no compleixen aquests requisits i 7 titulars han desistit de la seua sol·licitud d'ajuda.  
Annex 2. Llistat baremat d'expedients, que comença amb Vidal Prades, Alejandro, amb NIF \*\*\*268\*\*\*, i acaba amb Pastor Sogorb, Santiago, amb NIF \*\*\*011\*\*\*, on s'esmenten els expedients que compleixen els requisits exigits per l'ordre ordenats per puntuació obtinguda, inversió acceptada i import ajuda concedida.  
  
Resolc:  
  
Primer  
Concedir l'ajuda als 186 titulars que compleixen els requisits exigits per l'ordre i disposen de la puntuació mínima per al repartiment de fons, esmentats en l'annex 3. Llistat d'expedients aprovats, que comença amb Vidal Prades, Alejandro, amb NIF \*\*\*268\*\*\*, i acaba amb Cherta Val, Silvia, amb NIF \*\*\*476\*\*\*, on figura per a cada beneficiari, l'import sol·licitat i la quantia de l'ajuda concedida per un import total de 2.787.414,50 euros.  
En l'expedient 2021/MBL/CST/0121, que correspon al titular Cherta Val, Silvia, amb NIF \*\*\*476\*\*\*, ha sigut minorat l'import de l'ajuda per falta de pressupost.  
  
Segon  
Denegar l'ajuda als 102 titulars que no compleixen o no disposen de la puntuació suficient per a entrar en el repartiment, esmentats en l'annex 4. Llistat d'expedients denegats, pel motiu que s'indica per a cadascun d'aquests, i que comença per Inversiones Baeza 2001, SL, amb NIF L93213527, i acaba amb Alejandro Martínez Cabaleiro, amb NIF \*\*\*545\*\*\*.  
  
Tercer  
Acceptar el desistiment dels 7 titulars esmentats en l'annex 5. Llistat d'expedients desistits i que comença pel titular Granja Falcó Roig, SL, amb NIF R15106556, i acaba amb Jorge Villanueva Albarracín, amb NIF \*\*\*346\*\*\*.  
La present resolució posa fi a la via administrativa. Contra aquesta es podrà interposar un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la notificació de la present resolució, de conformitat amb l'establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé un recurs contenciós administratiu davant els jutjats contenciosos administratius de València, en el termini de dos mesos comptats des de l'endemà de la notificació o publicació d'aquesta, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de juny de 2022.- El director general d'Agricultura, Ramaderia i Pesca (p. d. Ordre 12/2017, 30 de març; DOGV núm. 8023, de 20.04.2017): Antonio Quintana Martínez.